Bybel-Media Nuusbrief: 5 Februarie 2021
BYBEL-MEDIA MAAK 'N IMPAK
'n Geskenk van hoop aan ons kinders
Ek skryf aan jou om diep uit my hart dankie te sê vir elke bydrae tot ons KinderKersKous-projek van Desember.
As jy nog nie die geleentheid gehad het om die KinderKersKous-projek te ondersteun nie, kan jy steeds 'n donasie maak of maandeliks 'n bydrae gee.
Te danke aan ons lojale ondersteuners het Bybel-Media reeds verskeie donasies ter waarde van R205 000 ontvang! Ons is amper halfpad na ons doelwit van R500 000 vir hierdie projek. Elke donasie help ons om nog Bybelse aktiwiteitsboeke, kinderprodukte en ander opvoedkundige boeke te ontwikkel wat 'n verskil in 'n kind se lewe kan maak.
Bybel-Media streef jare lank reeds daarna om al meer geestelike materiaal vir kinders en kursusse vir jeugleiers en fasiliteerders in gemeenskappe met geestelike nood te ontwikkel.
"Bybel-Media se KinderKersKous-projek wil daarom betrokke raak by die groot uitdaging om ons kinders se lees-met-begrip-vermoë te bevorder én om hulle geestelike ontwikkeling te ondersteun." – Hannelie Matthee, Bybel-Media se donateurskakel
Ons KinderKersKous-projek – 'n geskenk van hoop aan ons kinders
Bybel-Media wil kinders en jongmense met geestelike boeke bederf sodat hulle in hulle geloof kan groei. Ons het daarom besluit om ons KinderKersKous-projek te verleng na die eerste kwartaal van 2021. Die projek bestaan uit:
• Pakkies gevul met Kinderbybel-stories, Bybelse aktiwiteitsboeke en ander opvoedkundige boeke wat by onder meer kinderhuise en skole uitgedeel sal word.
• Die ontwikkeling van nóg Bybelse kinderprodukte omdat ons glo dat hierdie geloofsvormende boeke 'n verskil in 'n kind se lewe kan maak.
Hiervoor het ons jou hulp nodig.
Hoe om 'n bydrae tot die KinderKersKous-projek te maak
Elke bydrae, maak nie saak hoe groot of hoe klein dit is nie, word direk tot voordeel van die projek aangewend. Dit sal help om 'n boodskap van omgee en hoop in moeilike tye aan kinders oor te dra. Alle bydraes sal erken word.
Jeugfokus se geïntegreerde aanlyn kategeseprogram vir 2021
Geskik vir gemeentes van alle groottes
Nuut! Nuut! Nuut!
Jeugfokus se nuwe reeks vorm die geloof van kinders en jongmense deur blended learning, 'n benadering wat aanlyn onderrigmateriaal, interaktiewe geleenthede in die erediens en huisgeloof kombineer met die meer tradisionele ontmoetings. Hierdie opwindende nuwe kategesemodel is ideaal vir hierdie tyd waarin kategesegroepe nog nie bymekaar kan kom nie.
Ons nooi alle predikante, kategeseleiers en kategete uit om as gemeente by missio.org.za te registreer. Julle gemeente verkry dan toegang tot die aanlyn kategesemateriaal deur 'n jaarlikse lisensie te koop. Die prys van die lisensie is aan die gemeente se grootte gekoppel.
Spesiale aanbod! Die eerste 50 gemeentes wat registreer by missio.org.za kwalifiseer vir 'n afslag van 10% op die kategesemateriaal vir 2021.
Gebruik die koeponnaam jeugfokus10 wanneer jy registreer.
• riglyne vir 'n kindermoment in die erediens wat by die tema van die kategese aansluit
Vir die verskillende ouderdomsgroepe is daar by elke ontmoeting werkblaaie beskikbaar wat die groepleiers kan aflaai en/of self uitdruk.
"Oor vyftig jaar van nou af sal dit nie belangrik wees hoeveel ek besit het, waarin ek gery het of waar ek gewoon het nie, maar die wêreld kan 'n ander plek wees omdat ek in 'n kind se lewe en geloof belê het."
Nog opwindende nuus vir gemeentes!
Bybel-Media se digitale katalogus vir 2021 is reeds beskikbaar.
Die katalogus vertel jou meer van ons geloofsvormende produkte wat jou lewe en die lewe van jou gemeente en geloofsgemeenskap kan verryk en verander.
In vanjaar se katalogus sluit ons die volgende in:
• kinder- en jeugprodukte
• kerklike benodighede
Ons hoop die beskikbare produkte sal tot groot seën wees vir jou persoonlik en vir jou bediening.
KLIK HIER om katalogus af te laai.
KLIK HIER om die katalogus deur te blaai.
Aankope kan direk by ons e-winkel gedoen word: www.bybelmedia.org.za; telefonies by 021 864 8211 of per e-pos by bestel@bmedia.co.za
LiG verskyn voortaan kwartaalliks. Die nuwe verskyningsdatums val saam met vier belangrike feestye in die Christelike jaar:
Die nuwe LiG sal dikker wees, met meer inhoud wat verryk en inspireer, en mooier foto's. En steeds al die diepte en egtheid waarvoor LiG bekend en geliefd is. Hou gerus ook www.lig.co.za dop vir vars, inspirerende inhoud elke dag.
OM IN TE TEKEN: Stuur 'n e-pos na lig@onthedot.co.za, WhatsApp na 087 353 1292 of skakel 087 353 1291
Jy kan as gemeente of inidividu op LiG inteken, en dit word gratis by die kerk of huis afgelewer. Ons afleweringdiens geld vir die groot stede en die meeste plattelandse gebiede. Alternatiewelik word LiG aan jou gepos.
Ons benodig jou adres, selnommer en e-posadres om die intekening te aktiveer. Jy betaal R59,90 kwartaalliks per debietorder, en dit word outomaties hernu.
Ons wil nie 'n betaalmuur rondom www.kerkbode.co.za se stories, amptelike nuus, briewe, rubrieke en vakatures oprig nie. Ons wil kerknuus toeganklik hou. Ons wil voortbou op die groei wat ons die afgelope drie jaar aanlyn beleef het. Dáárom het ons jou hulp nodig …
Bybel-Media: So lui die onstaansverhaal
Hoe het Bybelkor – noemnaam van "die Bybelkorrespondensiekursusse van die NG Kerk aan die Hugenote Kollege" – destyds op dreef gekom? Frits Gaum vertel met die viering van Bybel-Media se 50ste jaar.
Cas Wepener skryf oor die drie struikelblokke wat gefrustreerde luisteraars na aanlynpreke na die afstandbeheer laat gryp.